b'\n_START_ARTICLE_\nRankine-asteikko\n_START_PARAGRAPH_\nRankine-asteikko (yksik\xc3\xb6n tunnus \xc2\xb0R tai \xc2\xb0Ra, lausutaan r\xc4\x83ng\xcb\x88k\xc4\xadn) on skotlantilaisen insin\xc3\xb6\xc3\xb6rin ja fyysikon William John Macquorn Rankinen vuonna 1859 ehdottama termo\xc2\xaddynaaminen l\xc3\xa4mp\xc3\xb6tila-asteikko. Rankine-asteikko on absoluuttinen asteikko, jollaisella on nollapiste absoluuttisessa nollapisteess\xc3\xa4. Rankine-asteikon arvo on suoraan verrannollinen aineen l\xc3\xa4mp\xc3\xb6liikkeen energian odotusarvoon, mink\xc3\xa4 vuoksi se on ollut tieteess\xc3\xa4 ja tekniikassa t\xc3\xa4rke\xc3\xa4n asteikon asemassa. Toinen t\xc3\xa4llainen asteikko on ollut SI-yksik\xc3\xb6ll\xc3\xa4 kelvin, joka on saavuttanut merkitt\xc3\xa4vimm\xc3\xa4n aseman tieteen yksikk\xc3\xb6j\xc3\xa4rjestelm\xc3\xa4n standardeissa. Rankine-asteikkoa on k\xc3\xa4ytetty hiljattain muun muassa Yhdysvalloissa joillakin teknisill\xc3\xa4 aloilla, mutta Yhdys\xc2\xadvaltojen kansallinen standardi- ja teknologia\xc2\xadinstituutti NIST ei sit\xc3\xa4 en\xc3\xa4\xc3\xa4 suosittele.'